AIŠKINAMASIS RAŠTAS

Dėl paskolos ėmimo

**1. Parengto tarybos sprendimo projekto tikslai ir uždaviniai**

Savivaldybė, vadovaudamasi Lietuvos Respublikos vietos savivaldos ir biudžeto sandaros įstatymu, Savivaldybių skolinimosi taisyklėmis, patvirtintomis Lietuvos Respublikos Vyriausybės 2004 m. kovo 26 d. nutarimu Nr. 345, laikydamosi nustatytų skolinimosi limitų bei turėdama Molėtų rajono kontrolės ir audito tarnybos išvadą, tarybos sprendimu gali imti ilgalaikes paskolas iš vidaus ir užsienio kreditorių investicijų projektams finansuoti, nesunaudojamiems kilnojamiems ir nekilnojamiems daiktams įsigyti, skoloms padengti.

Lietuvos Respublikos 2021 m. valstybės biudžeto ir savivaldybių biudžetų finansinių rodiklių patvirtinimo įstatyme (toliau – įstatymas) yra nustatyti savivaldybių skolinimosi limitai 2021 metams. Savivaldybės skola negali viršyti 60 procentų įstatyme nurodytų prognozuojamų savivaldybės biudžeto pajamų sumos.

Molėtų rajono savivaldybė planuoja imti 834 tūkst. eurų dydžio paskolą, kurią planuojama panaudoti:

1. 490 tūkst. Eur 2021 m. paskolų daliai grąžinti. Šiais metais savivaldybė turi grąžinti 498,4 tūkst. Eur paskolų dalį. Šią sumą planuojama grąžinti iš paimtos paskolos (490 tūkst. Eur) ir iš savivaldybės lėšų (8,4 tūkst. Eur).

2. 344 tūkst. Eur paskola bus skiriama savivaldybės įgyvendinamiems projektams, numatytiems 2021 m. strateginiame veiklos plane. Pagal poreikį ir atliktų darbų aktus, paskola numatoma šiems objektams:

2.1. Molėtų gimnazijos, mokslo paskirties pastato, Jaunimo g. 5, Molėtų mieste kapitalinis remontas (atnaujinimas – modernizavimas) (6 programa, 06.1.1.1.19 priemonė);

2.2. Investicijų projekto „Sporto paskirties pastato Molėtuose, Ąžuolų g. 10, rekonstravimas“ ) finansavimui (5 programa, 05.1.4.3.3 priemonė).

Pagal Molėtų rajono kontrolės ir audito tarnybos 2021 m. balandžio 12 d. pateiktą išvadą Nr. KI-3 ,,Dėl Molėtų rajono savivaldybės skolinimosi galimybių“ (pridedama), savivaldybės administracija, imdama ilgalaikę paskolą, neviršys įstatyme numatytų savivaldybės skolos ir metinio grynojo skolinimosi limitų.

2021 m. balandžio 1 d. savivaldybės skolą sudaro 2977,1 tūkst. Eur, tai sudaro 26,09 procentus prognozuojamų Savivaldybės biudžeto pajamų (savivaldybės prognozuojamos pajamos- 11413 tūkst. eurų). Molėtų savivaldybės skolos limitas yra 6847,8 tūkst. Eur. (60 procentų nuo prognozuojamų pajamų). Informacija pateikiama lentelėje:

|  |  |  |  |
| --- | --- | --- | --- |
| Eil. Nr. | Rodikliai | 2021 m. | |
| 1. | 2021 m. savivaldybės biudžeto prognozuojamos pajamos | 11413 | |
| 2. | 2021 metų finansinių rodiklių patvirtinimo įstatymo 13 straipsnyje nustatyti savivaldybių skolinimosi limitai: | Limitas  2021 m. | Savivaldybės skola |
| 2020-12-31 |
| 2.1. | savivaldybės skola negali viršyti 60 proc. prognozuojamų savivaldybės biudžeto pajamų | 6847,8 | 2977,1 |
| 2.2. | Savivaldybės skola procentais |  | 26,09 |

**2. Siūlomos teisinio reguliavimo nuostatos:**

Šiuo Molėtų rajono savivaldybės tarybos sprendimu, savivaldybės administracija įpareigojama organizuoti paskolos ėmimo procedūras, o savivaldybės administracijos direktorius įgaliojamas su konkursą laimėjusia kredito  įstaiga pasirašyti paskolos pirkimo sutartį, jos papildymus, pakeitimus, kitus su paskolos pirkimu susijusius dokumentus.

**3. Laukiami rezultatai:**

Paimta 834 000 (aštuoni šimtai trisdešimt keturi tūkstančiai) eurų paskola 10 metų iš palankiausias sąlygas pasiūliusios kredito įstaigos.

**4. Lėšų poreikis ir jų šaltiniai:**

Paimta 834000 eur ilgalaikė paskola būtų naudojama:

1. 490 000 eurų 2021 metų paskolų dalies sumoms, paimtoms investiciniams projektams finansuoti, grąžinti;

2. 344 000 eurų paskola skiriama savivaldybės įgyvendinamiems projektams, numatytiems 2021 m. strateginiame veiklos plane.

**5. Kiti sprendimui priimti reikalingi pagrindimai, skaičiavimai ar paaiškinimai.**

Savivaldybės biudžetas planuojamas, tvirtinamas, keičiamas ir vykdomas vadovaujantis Fiskalinės sutarties įgyvendinimo konstitucinio įstatymo 4 straipsnio 4 dalies nuostatomis, metinio grynojo skolinimosi suma negali viršyti 1,5 procento biudžeto pajamų dėl 2021 metams prognozuojamo neigiamo produkcijos atotrūkio nuo potencialo. Skaičiavimas pateikiamas lentelėje:

|  |  |  |  |
| --- | --- | --- | --- |
| Eil. Nr. | Rodikliai | 2021 m. duomenys | |
| 1. | Vadovaujantis Fiskalinės sutarties įgyvendinimo konstitucinio įstatymo 4 straipsnio 4 dalies nuostatomis, metinio grynojo skolinimosi suma negali viršyti 1,5 procento biudžeto pajamų | 2021 m. pajamos | 1,5 proc. |
| 22964,4 | 344 |

Savivaldybės informacija apie ilgalaikius įsipareigojimus po 2021 m. pasiskolinimo pateikiama lentelėje:

|  |  |
| --- | --- |
| Savivaldybės skola negali viršyti 60 proc. prognozuojamų savivaldybės biudžeto pajamų | 6847,8 |
| Savivaldybės ilgalaikiai įsipareigojimai 2020-12-31 | 2977,1 |
| Paskola investicijoms 1,5 proc. biudžeto pajamų | 344 |
| Paskola anksčiau paimtų paskolų 2021 m. daliai grąžinti | 490 |
| 2021 m. ilgalaikių paskolų grąžinama dalis | 498,4 |
| Bendra įsipareigojimų pagal paskolas suma 2021 m. | 3312,7 |
| Savivaldybės skola procentais po 2021 m. pasiskolinimo ir grąžinimo | 29,03 |

\_\_\_\_\_\_\_\_\_\_\_\_\_\_\_\_\_\_\_\_\_